
ROMÂNIA

JUDEȚUL ALBA

MUNICIPIUL ALBA IULIA
PRIMAR
Nr.

REFERAT DE APROBARE
pentru proiectul de hotărâre  privind aprobarea transmiterii în administrarea Inspectoratului de Poliție Județean Alba a imobilului (construcție) Cămin Cultural Oarda de Jos, aflat în domeniul public al municipiului Alba Iulia

Prin proiectul de hotărâre supus spre dezbatere Consiliului Local al municipiului Alba Iulia, propun să se ia în discuție aprobarea transmiterii în administrarea Inspectoratului de Poliție Județean Alba,  a următoarelor imobile, proprietate publică a municipiului Alba Iulia, situate în Alba Iulia – Oarda de Jos, str.Biruinței, nr.14, în scopul relocării temporare a sediului Inspectoratului de Poliție Județean Alba:

1.imobilul – clădire Cămin Cultural Oarda de Jos, cu Su = 323,86 mp(conform fișei mijlocului fix), înscris în CF 99042 Alba Iulia, cu nr.top.221/1/1/1/2, având cod de clasificare 1.6.2. și valoarea de inventar de 126.707,27 lei;


2.imobilul – teren, în cotă de 672/681 mp, înscris în CF nr.99042 Alba Iulia, cu nr.cad.4006/2 și nr.top.221/1/1/1/2, categoria de folosință arabil, având cod de clasificare 9 și valoarea de inventar de 58.303,48 lei;


3.imobilul - clădire Școala cu clasele I - IV și Grădiniță cu program prelungit, cu suprafața de 301 mp, înscris în CF nr.107158 Alba Iulia, cu nr.cadastral 9670-C1 și nr.top.2473/2/1;


4.imobilul - teren în suprafață de 5.289 mp, înscris în CF nr.107158 Alba Iulia, cu nr.cadastral 9670 și nr.top.2473/2/1.

La întocmirea proiectului de hotărâre, s-au avut în vedere următoarele:


Prin adresa nr.135.527/2023, înregistrată la Primăria municipiului Alba Iulia sub nr.123298/2023, Inspectoratul de Poliție Județean Alba solicitătransmiterea în administrare cu titlu gratuit a unor spații necesare acestuia ca urmare a relocării personalului și a tehnicii din dotare ca urmare a aprobării cererii de finanțare C5-B2.2.b119 ”Reabilitarea și modernizarea imobilelor din cadrul IPJ Alba pe strada I.I.C.Brătianu”, prin Planul Național de Redresare și Reziliență – Componenta 5 – Valul Renovării – Operațiunea B2.2.b – Renovare energetică aprofundată a clădirilor publice.


Deși prin adresa menționată mai sus se solicită acordarea unor spații din incinta Așezământului de Cultură ”Ion Lăncrănjan”, acest lucru nu este posibil, fiind identificate ca posibile spații care pot fi transmise în administrare către IPJ Alba cele din incinta Căminului Cultural din Oarda de Jos, având în vedere că aceste spații sunt folosite doar sporadic de către cetățenii din zonă pentru organizarea diferitelor evenimente (nunți, botezuri, majorate, etc.), precum și clădirea care adăpostea Școala cu clasele 1 – 4 din Oarda de Sus și fosta grădiniță, precum și terenul aferent acesteia, clădirea nemaifiind folosită de mai mult timp.


Precizăm faptul că din suprafața totală de teren de 681 mp aferentă Căminului Cultural, suprafața de 9 mp a fost închiriată către SC RCS & RDS SA în vederea motării de echipamente de distribuție TV și internet în temeiul contractului de închiriere nr.97406/2022, prin urmare se va transmite în administrarea IPJ Alba cota-parte de 672/681 mp din terenul aferent construcției


La redactarea proiectului de hotărâre, au mai fost avute în vedere dispoziţiile   art.861 alin.(3) și art.867 – 870 din Legea nr.287/2009 privind Codul civil, republicată, cu modificările și completările ulterioare și ale art.129 alin.(2) lit."c", coroborat cu art.129 alin.(6) lit.”a”, ale art.139 alin.(3) lit.”g”, ale art.196 alin.(1) lit.”a”, ale art.298 – art.301 din OUG nr.57/2019 privind Codul Administrativ, cu modificările și completările ulterioare.

Pleșa Gabriel Codru
